b'\n_START_ARTICLE_\nCan Maset (Torroella de Fluvi\xc3\xa0)\n_START_SECTION_\nHist\xc3\xb2ria\n_START_PARAGRAPH_\nL\'edifici de Can Maset data del segle XVI, com la major part dels que configuren el carrer de la For\xc3\xa7a. Al llarg del temps ha experimentat diverses modificacions i reformes; aix\xc3\xad, a la llinda de la porta de la fa\xc3\xa7ana del carrer de la For\xc3\xa7a apareix la inscripci\xc3\xb3 "Joan Costa me fecit 1766" (1), i a la fa\xc3\xa7ana del carrer de Vilamacolum, a la llinda de la porta hi ha gravada la darrera data de restauraci\xc3\xb3 de l\'edifici, el 1984._NEWLINE_A la tanca del pati posterior hi ha un fragment de la muralla medieval de Torroella de Fluvi\xc3\xa0.\n_START_SECTION_\nDescripci\xc3\xb3\n_START_PARAGRAPH_\nCan Maset est\xc3\xa0 situada a un extrem del carrer de la for\xc3\xa7a, a la cantonada amb el carrer de Vilamacolum. \xc3\x89s un edifici de planta rectangular, amb teulada a dues vessants a dos nivells. La fa\xc3\xa7ana del carrer de la For\xc3\xa7a presenta porta d\'acc\xc3\xa9s allindanada, amb una inscripci\xc3\xb3 del segle XVIII. Al primer pis hi ha dues finestres allindanades. La fa\xc3\xa7ana del carrer de Vilamacolum t\xc3\xa9, a la planta baixa, dos contraforts i tres obertures allindanades: la de la dreta \xc3\xa9s la porta d\'acc\xc3\xa9s i les altres dues s\xc3\xb3n finestres. Al primer pis hi ha quatre finestres allindanades, emmarcades en pedra, i al segons pis dos balcons ampitadors d\'arc de mig punt amb marc de ma\xc3\xb3.'